خلیق سبحانی

ملتان کے معروف ہر دل عزیز شاعر خلیق سبحانی 12 اگست 1951ء کو ملتان میں پیدا ہوئے۔آپ کے والد کا نام محمد سبحان دہلوی تھا جو تقسیمِ ہند کے بعد دہلی سے ملتان  میں آ بسے تھے۔ فنِ زیور سازی میں ایک نمایا ں نام رکھنے والے اس گھرانے میں ادبی رجحان پایا جاتا تھا۔خلیق سبحانی کے ننھیال میں ساغر صدیقی ، سحر حسین اور پرواز جالندھری کے ہم عصر اور دوست شاعر شمس الدین مسلم داؤدی اولیں شاعر اور ادیب تھے  جو قیامِ پاکستان سے پہلے انڈیا کی فلم انڈسٹری سے وابستہ تھے خلیق سبحانی انھی کے بھانجے تھے اور احمد ندیم قاسمی کو اپنا روحانی استاد مانتے تھے۔

ابتدا ء    ہلکی پھلکی شاعری  سے کی اور بعد میں نعت کی طرف میلان ہو گیا ۔ ملتان کے اہم نعتیہ مشاعروں میں عاصی کرنالی ،پروفیسر اسلم انصاری ،تابش صمدانی ،مذاق العیشی اور عابد قریشی   جیسے نام ور شعرا ء کی معیت میں شریک ہوا کرتے تھے۔ان کی شاعری کا دورانیہ سن 70 سے 2005ء تک ہے۔ حمد ، نعت ، منقبت ، اور رومانی سمیت آپ نے شاعری کی ہر صنف میں طبع آزمائی کی۔آپ حاجی محمد احمد دہلوی کی قائم کردہ بزمِ نور کے ایک اہم شاعر تسلیم کیے جاتے تھے۔  فیضی روڈ ملتان  پر واقع رہائش گاہ قصر محمدی   ،جہاں ہر ماہ مشاعرے کا انعقاد کیا جاتا تھا اور ملتان  سمیت دیگر شہروں سے نام ور شعراء اپنا کلام پڑھنے آیا کرتے تھے۔  

آپ 12 جنوری  2006ء کو انتقال کر گئے اور قبرستان پاک مائی کے احاطہ دہلی برادری میں مدفون ہیں 

لحد میں ،زیرِ زمیں ،پھر طاقِ نسیاں پر خلیق

رکھ دئیے جاؤ گے تم بھی اک نہ اک دن دیکھنا